**ELŐTERJESZTÉS**

**Szombathely Megyei Jogú Város Közgyűlésének 2018. április 26-i ülésére**

**Javaslat feladatellátásra vonatkozóan megkötött megállapodások módosítására**

**I.**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja alapján az óvodai ellátás biztosítása a helyi önkormányzat kötelezően ellátandó feladata. A nemzeti köznevelésről szóló 2011. évi CXC. törvény (a továbbiakban: Nkt.) 74. § (2) bekezdése alapján az óvodai nevelésről a települési önkormányzat intézmény alapítása és fenntartása, vagy köznevelési szerződés útján gondoskodik. Az Nkt. rendelkezése alapján Sé, Salköveskút és Tömörd községek önkormányzatai az óvodai feladatok ellátását Szombathely Megyei Jogú Város Önkormányzatával kötött, 5 éves határozott időtartamra szóló feladat-ellátási megállapodás alapján biztosítják.

Tájékoztatom a Tisztelt Közgyűlést, hogy a Sé és Salköveskút községekkel megkötött feladatellátási megállapodások 5 éves határozott időtartama 2018. május 31. napjával lejár. Mindkét település a szerződés - változatlan feltételekkel történő - további 5 éves időtartamra szóló meghosszabbítását kezdeményezte.

A szerződésben vállalt feladatok teljesítéséért az érintett települések hozzájárulást fizetnek.

A fizetendő hozzájárulás összegét az óvodai ellátáshoz kapcsolódóan tárgyévre tervezett összes kiadás, valamint a tárgyévre tervezett, az egyes köznevelési és gyermekétkeztetési feladatokhoz kapcsolódó központi támogatás és intézményi működési bevételek különbözetének figyelembe vételével, az óvodai ellátást igénybe vevők létszáma alapján 1 gyermekre vetített összegben kell meghatározni.

1 óvodás bekerülési költsége a 2018. évre vonatkozóan az alábbiak szerint került megállapításra:

* önkormányzati fenntartású óvodák működésével összefüggő kiadások (az óvodák, illetve a Szombathelyi Köznevelési GAMESZ költségvetésében) 2.283.479 e Ft
* az egyes köznevelési és gyermekétkeztetési feladatokhoz kapcsolódóan igényelt központi támogatás összege 1.680.898 e Ft,
* az óvodák működésével összefüggő bevétel összege 133.796 e Ft.
* a 2017. októberi OSA statisztikában szereplő óvodásgyermek létszám 2.417 fő
* 2017. évben 1 óvodás bekerülési költsége 193.953 Ft/év, vagyis az önkormányzati kiegészítés összege 16.163,- Ft/hó/gyermek.

Fentiekre tekintettel javasolom, hogy a települések által fizetendő hozzájárulás összege 2018. január 1. napjától 16.160,- Ft/hónap/gyermek összegben kerüljön meghatározásra (a 2017. évi hozzájárulás 16.270,- Ft/hónap/gyermek összeg volt)**.**

A csatolt egységes szerkezetbe foglalt feladatellátási megállapodásokban módosításra került a hozzájárulás összege.

Sé és Salköveskút esetében a megállapodás 21. pontjában rögzítésre került, hogy a Felek a köztük 2013. június 1. napjától fennálló, 5 éves határozott időre szóló megállapodást 2023. május 31. napjáig meghosszabbítják.

A szerződések egyéb rendelkezései változatlanul hatályban maradnak.

Szombathely Megyei Jogú Város Önkormányzata, valamint

* Sé Község Önkormányzata közötti, a módosítással egységes szerkezetbe foglalt feladatellátási megállapodás az előterjesztés 1. számú,
* Salköveskút Község Önkormányzata közötti, a módosítással egységes szerkezetbe foglalt feladatellátási megállapodás az előterjesztés 2. számú,
* Tömörd Község Önkormányzata közötti, a módosítással egységes szerkezetbe foglalt feladatellátási megállapodás az előterjesztés 3. számú mellékletét képezi.

II.

Szombathely Megyei Jogú Város Önkormányzata a 48/2017. (III.2.) Kgy. számú, valamint 192/2017. (VI.15.) Kgy. számú határozata alapján 2017. évben 4 település (Gencsapáti, Torony, Sé, Nárai) vonatkozásában a gyermekek bölcsődei ellátására megállapodást kötött.

A szerződésben vállalt feladat teljesítéséért a gyermekekre tekintettel az érintett települések hozzájárulást fizetnek. A hozzájárulás összege a vidéki önkormányzatok tekintetében egységesen kiszámított, normatívával csökkentett napi térítési díjban lett meghatározva, amely évente felülvizsgálásra kerül. A szolgáltatásokért fizetendő térítési díjak a fent említett megállapodásokban minden év március 31. napjáig megállapításra kerülnek.

A megállapodások (4-7. számú melléklet) a bölcsődei ellátás vonatkozásában az alábbi pontok tekintetében kerülnek módosításra.

A szerződések 16. pontja 2018. április 1. napjától az alábbiak szerint módosul:

„A Felek megállapodnak abban, hogy **2018. június 30.** napjáig a vonatkozó hozzájárulás összege 2826,- Ft/nap/ gyermek, a 2018. július 1. – 2019. március 31. közti időszakra fizetendő díjról a Felek a későbbiekben állapodnak meg.”

III.

Szombathely Megyei Jogú Város Önkormányzata a 467/2015. (XII.10.) Kgy. számú határozata alapján 2016. január 1. napjától 26 település vonatkozásában család - és gyermekjóléti szolgáltatási feladatok, valamint házi segítségnyújtás, jelzőrendszeres házi segítségnyújtás ellátására megállapodást kötött.

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak a fent említett megállapodásokban minden év március 31. napjáig megállapításra kerülnek.

A megállapodások család- és gyermekjóléti szolgáltatás esetén Söpte Közös Önkormányzati Hivatal, Vasszécseny Közös Önkormányzati Hivatal, Pornóapáti Közös Önkormányzati Hivatal, Torony Közös Önkormányzati Hivatal, Séi Közös Önkormányzati Hivatal és a hozzátartozó települések vonatkozásában egy pontban kerülnek módosításra, kizárólag az időszak megjelölése tekintetében.

A szerződések vonatkozó pontja 2018. április 1. napjától az alábbiak szerint módosul:

„A Községi Önkormányzat tudomásul veszi, hogy az 1. pont szerinti szolgáltatás vonatkozásában díjat köteles fizetni. A díjszámítás alapját az Intézmény tárgyévi költségvetése, továbbá az ellátáshoz biztosított állami támogatás összege képezi. A Felek a szolgáltatás ellenértékeként fizetendő díjról **2018. április 1. és 2019. március 31.** közötti időszakra vonatkozóan az alábbiak szerint állapodnak meg: a felek rögzítik, hogy a 2018. évre a Magyarország központi költségvetéséről szóló 2017. évi C. törvény 2. számú mellékletében meghatározott támogatás fajlagos összege – az előzetes számítások szerint – 30 család és gyermekjóléti szolgáltatásban részesülő család ellátását biztosítja.”

A megállapodás család- és gyermekjóléti szolgáltatás esetén Gencsapáti Önkormányzat tekintetében 2018. december 31. napjával Gencsapáti Önkormányzatának kérésére megszűnik. Előzőekre tekintettel a megállapodás 2018. április 1. napjától Gencsapáti Önkormányzata vonatkozásában az alábbiak szerint módosul:

„A Községi Önkormányzat tudomásul veszi, hogy az 1. pont szerinti szolgáltatás vonatkozásában díjat köteles fizetni. A díjszámítás alapját az Intézmény tárgyévi költségvetése, továbbá az ellátáshoz biztosított állami támogatás összege képezi. A Felek a szolgáltatás ellenértékeként fizetendő díjról **2018. április 1. és 2018. december 31.** közötti időszakra vonatkozóan az alábbiak szerint állapodnak meg: a felek rögzítik, hogy a 2018. évre a Magyarország központi költségvetéséről szóló 2017. évi C. törvény 2. számú mellékletében meghatározott támogatás fajlagos összege – az előzetes számítások szerint – 30 család és gyermekjóléti szolgáltatásban részesülő család ellátását biztosítja.”

A szociális szolgáltatások ellátásában 23 település (Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Tanakajd, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda) érintett. A megállapodások tekintetében két pont módosítása szükséges.

2018. évben a térítési díjak emelését az állami normatíva változása, valamint a minimálbér és a garantált bérminimum emelkedése indokolja. Házi segítségnyújtás vonatkozásában a jogszabály két részre bontja a szolgáltatást: házi segítségnyújtás személyi gondozás, illetve házi segítségnyújtás szociális segítés.

A szerződésekben a szolgáltatások díja 2018. április 1. napjától 2019. március 31. napjáig a következők szerint alakul:

1. házi segítségnyújtás személyi gondozás: **1601,-** Ft/gondozási óra
2. házi segítségnyújtás szociális segítés: **1.937**,- Ft/ gondozási óra
3. jelzőrendszeres házi segítségnyújtás: **523,-** Ft/gondozási nap.

Jelenleg a szerződésekben a házi segítségnyújtás személyi gondozás: 1382,-Ft/gondozási óra, a házi segítségnyújtás szociális segítés:1.752,- Ft/ gondozási óra, a jelzőrendszeres házi segítségnyújtás 506,- Ft/ gondozási nap összeggel szerepel.

A módosító megállapodások az előterjesztés 8-36. számú mellékletét képezik. A mellékletek terjedelmükre tekintettel csak elektronikus formában kerülnek kiküldésre. Elérhetőségük: [www.szombathely.hu/Kozgyules/e-Kozgyules/](http://www.szombathely.hu/Kozgyules/e-Kozgyules/)2018.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2018. április „ ”**

**(: Dr. Puskás Tivadar :)**

**I.**

**HATÁROZATI JAVASLAT**

**…/2018. (IV. 26.) Kgy. számú határozat**

1. Szombathely Megyei Jogú Város Közgyűlése a „Javaslat feladatellátásra vonatkozóan megkötött megállapodások módosítására” című előterjesztést megtárgyalta, és Szombathely Megyei Jogú Város Önkormányzata, valamint
   1. Sé Község Önkormányzata között az óvodai nevelésre vonatkozóan megkötött, a módosítással egységes szerkezetbe foglalt feladatellátási megállapodást az előterjesztés 1. számú,
   2. Salköveskút Község Önkormányzata között az óvodai nevelésre vonatkozóan megkötött, a módosítással egységes szerkezetbe foglalt feladatellátási megállapodást az előterjesztés 2. számú,
   3. Tömörd Község Önkormányzata között az óvodai nevelésre vonatkozóan megkötött, a módosítással egységes szerkezetbe foglalt feladatellátási megállapodást az előterjesztés 3. számú,

melléklete szerinti tartalommal jóváhagyja.

1. A Közgyűlés felhatalmazza a polgármestert az 1. pontban foglalt megállapodások aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /1. pont vonatkozásában /

2018. május 31. /a 2. pont vonatkozásában/

**II.**

HATÁROZATI JAVASLAT

**…/2018. (IV. 26.) Kgy. számú határozat**

1. Szombathely Megyei Jogú Város Közgyűlése a „Javaslat feladatellátásra vonatkozóan megkötött megállapodások módosítására” című előterjesztést megtárgyalta és Szombathely Megyei Jogú Város Önkormányzata, valamint Gencsapáti, Torony, Sé és Nárai települések önkormányzatai között megkötött feladat-ellátási megállapodások módosítását az előterjesztés 4-7. számú mellékletei szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt szerződések aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője/

**Határidő:** 2018.április 26. /az 1. pont vonatkozásában/

2018. május 15. /a 2. pont vonatkozásában/

**III.**

HATÁROZATI JAVASLAT

**…/2018. (IV. 26.) Kgy. számú határozat**

1. Szombathely Megyei Jogú Város Közgyűlése a „Javaslat a szociális és gyermekjóléti feladatok ellátására kötött megállapodások módosítására” című előterjesztést megtárgyalta és Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Tanakajd, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Gencsapáti, Torony, Dozmat, Felsőcsatár, Sé, Perenye, Bucsu és Narda települések önkormányzatai között megkötött feladat-ellátási megállapodások módosítását az előterjesztés 8-36. számú melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt szerződések aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** 2018. április 26. /az 1. pont vonatkozásában/

2018. május 10. /a 2. pont vonatkozásában/